Title: 15466001_Bromstadveien 59_PRO-rapport_Rev C_03.11.2016_X.PDF
Dokumentasjon av løsning: Bygningen skal fullsprinkles. Sprinkleranlegget er dimensjonert for å kontrollere og/eller begrense en brann til startbranncellen, inntil brannvesenet ankommer og kan fullføre slokkearbeidet. Dette innebærer at en brann i en branncelle ikke skal kunne utvikle seg ytterligere etter at sprinkleranlegget er løst ut. Branntilløp skal derav med stor sannsynlighet ikke kunne medføre noen trussel for andre brannceller.Lempelser gitt i veiledning til teknisk forskrift som følge av implementering av sprinkleranlegg:1. VTEK angir et seksjoneringsareal på 1.200 m2 i et bygg. Ved å etablere et sprinkleranlegg, kan det tillates en seksjon på 10.000 m2 (5.000 m2 ved spesifikk brannenergi over 400 MJ/m2 omhyllingsflate). Man tillater altså et areal som er ca 8 ganger større enn for et usprinklet bygg.